text: Dagens ret: Tyv i lage af spiritus
  30 oktober 2014 kl. 05.08
  23-årig mand anholdt og sigtet for indbrud i Bilka i Kolding. Vagt anholdt mand i en spiritus-tåge sandsynligvis fra de stjålne varer.
  Han nægter pure at have noget med indbruddet at gøre. Den 23-årige er blevet afhørt, sigtet og løsladt og venter nu på rettens dom.
  Lidt over klokken 02 natten til i dag torsdag begik en mand indbrud i Bilka i Skovvangen i Kolding. En vagt, der var tilkaldt, så manden med en indkøbskurv fyldt med spiritusflasker. Men tyven nåede lige akkurat at slippe fra vagten. I første omgang.
  Snart efter dukkede den 23-årige mand op gennemblødt af spiritus. Vagten holdt ham til politiet kom. Signalement, tidspunkt, spiritus. Politiet var ikke helt overbevist om den 23-åriges uskyld og anholdt ham.
  